Museo Marítimo Kòrsou

Museo Marítimo Kòrsou (hulandes: Curaçao Maritiem Museum, ingles: Curaçao Maritime Museum) ta un museo di nabegashon marítimo situá den bario di Scharloo na Willemstad, Korsou. E museo ta okupá un mansion na entrada di Waaigat, konstruí originalmente na 1729, pero ku a keda kompletamente destruí pa un kandela na 1988. E parti exterior i e fachada a wòrdu restourá, mientras a konvertí e interior di e edifisio den espasionan moderno di eksposishon den estilo maritimo.Witteveen, Ieteke: «Museums in Curaçao», den Ieteke Witteveen, Wim Kamps i Guido Rojer jr. (red.): Contemporary Curaçao. A Caribbean Community, Amsterdam: Uitgeverij SWP, 2013, pag. 136. E museo a habri porta na desèmber 1998.

E eksposishon permanente, konsistiendo di mapanan nóutiko auténtiko, modelonan di barku i aparatonan di nabegashon, ta ilustrá mas ku 500 aña di historia marítimo di Kòrsou. Riba tereno di eksposishon, investigashon i publikashonnan e museo ta traha huntu ku fundashon Arkeologia Marítimo Kòrsou (Stimacur). El a hasi investigashon tambe riba e historia di e kompania di krusero Holland-Amerika Lijn (HAL) i e kompania marítimo Koninklijke Nederlandse Stoomboot-Maatschappij (KNSM). Den kooperashon ku Caribpublishing e museo ta publiká un seri di buki tokante e historia di e isla.


 Mira tambe 
 Lista di museo na Kòrsou

Kategoria:Museo na Kòrsou